European Telecommunications Standards Institute

O ETSI (European Telecommunications Standards Institute) é unha organización de estandarización europea da industria das telecomunicacións (fabricantes de equipos e operadores de rede) que se define como independente, sen ánimo de lucro e con proxección internacional. O ETSI tivo éxito na estandarización de Low Power Radio, Short Range Device, o sistema de telefonía móbil GSM e o sistema TETRA. Historia e características
Un dos grupos importantes de estandarización inclúe TISPAN (para redes fixas e converxencia de Internet). O ETSI inspirou a creación do 3GPP e tamén é membro no mesmo.
O ETSI foi creado pola CEPT (European Conference of Postal and Telecommunications Administrations) no ano 1988 e é recoñecido oficialmente pola Comisión Europea e pola secretaría da EFTA. Baseado en Sophia Antipolis, en Francia, o seu obxectivo oficial é a estandarización das TIC (Tecnoloxías da Información e Comunicacións) en Europa. Estas tecnoloxías inclúen telecomunicacións, radiodifusión e áreas relacionadas coma o transporte intelixente e electrónica médica. O ETSI ten 740 membros de 62 países/provincias tanto dentro coma fóra de Europa, incluíndo fabricantes, operadores de rede, administracións, provedores de servizos, grupos de investigación e usuarios, de feito, todos os involucrados no mercado das TIC. A lista actual de membros pódese achar en aquí.
No 2005, o presuposto do ETSI superou so 20 millóns de Euros, con contribucións dos membros, actividades comerciais como a venda de documentos etc. Arredor do 40% gástase en custos de operación e o 60% restante en programas de traballo incluíndo centros de competencia e proxectos especiais.
O ETSI e membro fundador da iniciativa Global Standards Collaboration.
O ETSI foi criticado pola inclusión preventiva de capacidades de escoita (wiretrapping) nos estándares de comunicación, animando ós gobernos a aprobar leis de escoita.
Tipos de documentos ETSI
European Standard, telecommunications series (EN) - Cando o documento está pensado para cumprir necesidades específicas de Europa e precisa unha transposición a estándares nacionais, ou cando o borrador do documento é requirido por un mandato EC/EFTA.
ETSI Standard (ES) - Cando o documento contén requirimentos normativos e é necesario entregalo a todos os membros do ETSI para a súa aprobación.
ETSI Guide (EG) - Cando o documento contén axuda ou guías sobre o manexo de actividades de estandarización técnica, e é entregado a todos os membros do ETSI para a súa aprobación.
Special Report (SR) - Empregado para varios obxectivos, incluíndo proporcionar acceso público a información que non se xerou dentro dun comité técnico. Os SR tamén se empregan como "documentos virtuais", por exemplo documentos xerados dinámicamente pola consulta a unha base de datos a través da web. Un SR publícao o comité técnico que o creou.
ETSI Technical Specification (TS) - Cando o documento contén requirimentos normativos e cando son esenciais un rápido desenvolvemento, validación e mantemento. É aprobado polo comité técnico que creou o borrador do mesmo.
ETSI Technical Report (TR) - Cando o documento contén sobre todo elementos informativos. É aprobado polo comité técnico que creou o borrador do mesmo.
ETSI Group Specification (GS) - Empregado polos Grupos de Especificación Industrial segundo os precedimentos de toma de decisións definidos nos Termos de Referencia do grupo. Este tipo é aprobado e adoptado polo Grupo de Especificación Industrial que creo o borrador de mesmo.
Esta lista foi obtida da páxina web do ETSI.